钦定古今图书集成/理学汇编/学行典/第214卷 > 安丘王当澻
## 钦定古今图书集成/理学汇编/学行典/第214卷 > 安丘王当澻

按《兖州府志》：安丘王当澻，鲁靖王曾孙也。幼年失怙，
居丧尽礼，事祖父母及母妃至孝，亲供饮食，顺志承
颜。祖父母相继薨，王哀毁如礼。母妃寝疾，汤药亲尝，
妃以寿终，王哀毁骨立，水浆不入口者三日。庐居外
室，枕块啜粥，扶柩送葬，徒跣百里，矢志庐墓。亲王遣
使劝回，奏闻，奉孝宗旨，“王欲为母庐墓，足见孝心。但”
旧无事例，及薨，谥为《荣顺》